cyanic-selkie/wikianc huggingface dataset:
सोहराबुद्दीन-तुलसीराम प्रजापति मुठभेड़
शामिल व्यक्ति
सोहराबुद्दीन और उनकी पत्नी की मौत से सीधे तौर पर जुड़े विभिन्न मामलों के अलावा, अन्य संबंधित मामलों में तुलसीराम प्रजापति की हत्या, इशरत जहां का मामला, हरेन पांड्या की हत्या और पॉपुलर बिल्डर्स फायरिंग का मामला शामिल है।
सीबीआई द्वारा मामले का पुनर्निर्माण
सीबीआई और फोरेंसिक विज्ञान विशेषज्ञों की एक टीम ने 8 जुलाई, 2011 को जिले के छपरी गांव में 2006 में गुजरात पुलिस द्वारा तुलसी प्रजापति की कथित फर्जी मुठभेड़ का पुनर्निर्माण किया। केन्द्रीय फॉरेन्सिक विज्ञान प्रयोगशाला के राजेंद्र सिंह और अखिल भारतीय आयुर्विज्ञान संस्थान (एम्स) के फॉरेंसिक मेडिसिन विभाग के टीडी डोगरा के नेतृत्व में टीम ने सुबह-सुबह पुनर्निर्माण शुरू किया। फोरेंसिक विशेषज्ञों और सीबीआई को राज्य सीआईडी अधिकारियों द्वारा सहायता प्रदान की गई। सुप्रीम कोर्ट द्वारा केंद्रीय एजेंसी को स्थानांतरित करने से पहले सीआईडी मामले की जांच कर रही थी। विशेषज्ञों ने पुलिस वाहन और उस कार के बीच की दूरी, जिसमें प्रजापति यात्रा कर रहे थे, सीआईडी की प्राथमिकी के अनुसार मुठभेड़ के बाद प्रजापति के शरीर का स्थान, पुलिस अधिकारियों ने प्रजापति पर कैसे गोली चलाई और जिस दूरी से उन्होंने गोली चलाई, जैसे महत्वपूर्ण डेटा प्राप्त किए।
इन्हें भी देखें
इशरत जहां मुठभेड़
तमांग रिपोर्ट
हठयोग
हठयोग चित्तवृत्तियों के प्रवाह को संसार की ओर जाने से रोककर अंतर्मुखी करने की एक प्राचीन भारतीय साधना पद्धति है, जिसमें प्रसुप्त कुंडलिनी को जाग्रत कर नाड़ी मार्ग से ऊपर उठाने का प्रयास किया जाता है और विभिन्न चक्रों में स्थिर करते हुए उसे शीर्षस्थ सहस्रार चक्र तक ले जाया जाता है। हठयोग प्रदीपिका इसका प्रमुख ग्रंथ है।
हठयोग, योग के कई प्रकारों में से एक है। योग के अन्य प्रकार ये हैं- मंत्रयोग, लययोग, राजयोग। हठयोग के आविर्भाव के बाद प्राचीन 'अष्टांग योग' को 'राजयोग' की संज्ञा दे दी गई।
हठयोग साधना की मुख्य धारा शैव रही है। यह सिद्धों और बाद में नाथों द्वारा अपनाया गया। मत्स्येन्द्र नाथ तथा गोरख नाथ उसके प्रमुख आचार्य माने गए हैं। गोरखनाथ के अनुयायी प्रमुख रूप से हठयोग की साधना करते थे। उन्हें नाथ योगी भी कहा जाता है। शैव धारा के अतिरिक्त बौद्धों ने भी हठयोग की पद्धति अपनायी थी। इस योग का महत्व वर्तमान काल मे उतना ही है जितना पहले था ।
परिचय
हठयोग के बारे में लोगों की धारणा है कि हठ शब्द के हठ् + अच् प्रत्यय के साथ 'प्रचण्डता' या 'बल' अर्थ में प्रयुक्त होता है। हठेन या हठात् क्रिया-विशेषण के रूप में प्रयुक्त करने पर इसका अर्थ बलपूर्वक या प्रचंडता पूर्वक, अचानक या दुराग्रहपूर्वक अर्थ में लिया जाता है। 'हठ विद्या' स्त्रीलिंग अर्थ में 'बलपूर्वक मनन करने' के विज्ञान के अर्थ में ग्रहण किया जाता है। इस प्रकार सामान्यतः लोग हठयोग को एक ऐसे योग के रूप में जानते हैं जिसमें हठ पूर्वक कुछ शारीरिक एवं मानसिक क्रियाएं की जातीं हैं। इसी कारण सामान्य शरीर शोधन की प्रक्रियाओं से हटकर की जाने वाली शरीर शोधन की षट् क्रियाओं (नेति, धौति, कुंजल वस्ति, नौलि, त्राटक, कपालभाति) को हठयोग मान लिया जाता है। जबकि ऐसा नहीं है। षटकर्म तो केवल शरीर शोधन के साधन है वास्तव में हठयोग तो शरीर एवं मन के संतुलन द्वारा राजयोग प्राप्त करने का पूर्व सोपान के रूप में विस्तृत योग विज्ञान की चार शाखाओं में से एक शाखा है। ह से पिंगला नाड़ी दहिनी नासिका (सूर्य स्वर) तथा ठ से इड़ा नाडी बॉंयी नासिका (चन्द्रस्वर)। इड़ा ऋणात्मक (-) उर्जा शक्ति एवं पिगंला धनात्मक (+) उर्जा शक्ति का प्रतीक है, ह और ठ का योग प्राणों के संतुलन से अर्थ रखता है। हठ प्रदीपिका पुस्तक में हठ का अर्थ इस प्रकार दिया है-
हकारेणोच्यते सूर्यष्ठकार चन्द्र उच्यते। सूर्या चन्द्रमसो र्योगाद्धठयोगोऽभिधीयते॥ यहां ह का अर्थ सूर्य तथा ठ का अर्थ चन्द्र बताया गया है। सूर्य और चन्द्र की समान अवस्था हठयोग है। शरीर में कई हजार नाड़ियाँ है उनमें तीन प्रमुख नाड़ियों का वर्णन है, वे इस प्रकार हैं। सूर्यनाड़ी अर्थात पिंगला जो दाहिने स्वर का प्रतीक है। चन्द्रनाड़ी अर्थात इड़ा जो बायें स्वर का प्रतीक है। इन दोनों के बीच तीसरी नाड़ी सुषुम्ना है। इस प्रकार हठयोग वह क्रिया है जिसमें पिंगला और इड़ा नाड़ी के सहारे प्राण को सुषुम्ना नाड़ी में प्रवेश कराकर ब्रहमरन्ध्र में समाधिस्थ किया जाता है। हठ प्रदीपिका में हठयोग के चार अंगों का वर्णन है- आसन, प्राणायाम, मुद्रा और बन्ध तथा नादानुसधान। घेरण्डसंहिता में सात अंग- षटकर्म, आसन, मुद्राबन्ध, प्राणायाम, ध्यान, समाधि जबकि योगतत्वोपनिषद में आठ अंगों का वर्णन है- यम, नियम, आसन, प्राणायाम, प्रत्याहार, धारणा, ध्यान, समाधि
हठयोग का अभ्यास कि सम्पूर्ण शरीर की जड़ता को दूर करता है प्राण की अधिकता नाड़ी चक्रों को सबल एवं चैतन्य युक्त बनाती है ओर व्यक्ति विभिन्न शारीरिक, बौद्धिक एवं आत्मिक शक्तियों का विकास करता है।
स्थूल रूप से हठयोग में प्राणायाम क्रिया तीन भागों में पूरी की जाती है -
इस प्रकार सप्रयास प्राणों को अपने नियंत्रण से गति देना हठयोग है। यह हठयोग राजयोग की सिद्धि के लिए आधारभूमि बनाता है। बिना हठयोग की साधना के राजयोग (समाधि) की प्राप्ति बड़ा कठिन कार्य है। अतः हठयोग की साधना सिद्ध होने पर राजयोग की ओर आगे बढ़ने में सहजता होती है।
आसन
आसनों की संख्या और उनका वर्णन अलग-अलग ग्रन्थों में अलग-अलग हैं। कहीं-कहीं तो एक ही नाम से किसी दूसरे आसन का वर्णन मिलता है। । अधिकांश आरम्भिक आसन प्रकृति से प्रेरित हैं।
कोडैकानल
कोडैकनाल (கோடைக்கானல், अंग्रेज़ी:Kodaikanal) भारत के तमिल नाडु राज्य में बसा एक शहर है। समुद्र तल से 2133 मीटर ऊंचा तमिलनाडु का कोडईकनाल हिल रिजॉर्ट अपनी सुन्दरता और शान्त वातावरण से सबको सम्मोहित कर देता है। पलनि हिल के बीच बसा यह जगह दक्षिण भारत का प्रमुख हिल स्टेशन है।
यहां घूमने का मजा कुरिन्‍जी के खिलने के समय दोगुना हो जाता है। हालांकि यह फूल बारह साल में एक बार खिलता है। यहां के लोग कुरिन्जी के फूल को अपनी शान समझते है। जब यह खिलता है तो पहाड़ियों की सुंदरता देखते ही बनती है। और इसकी महक मदहोश कर देने वाली होती है। कोडईकनाल में प्रकृति की सुंदरता अपने तमाम रूपों में नजर आती है। विशाल चट्टान, शांत झील, फलों के बगीचे और यहां के हरे भरे दृश्‍य अपनी सुदंरता की कहानी कहते है। साथ ही यूकेलिप्टस और पाइन के जंगलों से आती स्‍वच्‍छ हवा यहां के वातावरण को सुगंधित और गुलजार बना देती हैं।
कोडईकनाल का उल्लेख ईसा पूर्व के तमिल संगम साहित्य में मिलता है। पलानी हिल्स के आसपास के क्षेत्र में उस समय पेलियन्स और पुलयन्स नामक आदिम जनजाति निवास करती थी। 1845 ई. में अंग्रेजों ने यहां हिल स्टेशन स्थापित किया। ब्रिटिश प्रशासकों और मिशनरियों का यह पसंदीदा हिल स्टेशन था। वे गर्मियों में यहां अपना समय व्यतीत करते थे।
बेरिजम झील
यह खूबसूरत झील पिकनिक स्थल के लिए लोकप्रिय है। प्राकृतिक सुंदरता से भरा यह झील कोडईकनाल बस स्टैंड से 21 किलोमीटर दूर है। इस झील से पेरियाकुलम नगर को पीने के पानी की आपूर्ति की जाती है। इस झील की खोज और सुधार कार्य ब्रिटिश आर्मी के कर्नल हेमिल्टन द्वारा 1864 ई. में किया गया था।
शेनबागानूर संग्रहालय
झील से 5 किलोमीटर की दूरी पर यह संग्रहालय स्थित है। इसकी देखरख सेक्रेड हार्ट कॉलेज द्वारा की जाती है। यहां का आर्किडोरियम भारत के सबसे बेहतर आर्किडोरियम में से एक माना जाता है।
बोट क्लब
यह बोट क्लब 1910 में स्थापित किया गया था। 1932 से पहले यह आम लोगों और पर्यटकों के लिए नहीं था। मात्र कुछ चुनिन्दा सदस्य ही यहां बोटिंग का आनंद ले सकते थे। बाद में पर्यटकों और आम लोगों के लिए भी यह सुविधा दी गई। कार्लटोन और कोडई बोट यहां किराए पर ली जा सकती हैं।
कोडईकनाल झील
मानव निर्मित यह झील कोडईकनाल में काफी लोकप्रिय है। तारे के आकार की यह झील 60 एकड़ के क्षेत्र में फैली हुई है। इसके चारों तरफ की हरियाली पर्यटकों को बहुत लुभाती है। इस झील का बोट क्लब रोमांचक रेसिंग ट्रिप का आयोजन करता है।
कोकर्स वॉक
लेफ्टिनेंट कोकर के नाम पर इस स्थान का नाम कोकर्स वॉक पड़ा। कोकर ने कोडई का मानचित्र तैयार किया था। यह स्थान झील से एक किलोमीटर की दूरी पर है। यहां से कोडईकनाल के दक्षिण की ओर तीव्र ढलान है। मैदानों के खूबसूरत नजारे यहां से देखे जा सकते हैं।
कुरिन्जी अंदावर मंदिर
यह पवित्र मंदिर भगवान मुरूगन को समर्पित है। कोडईकनाल झील से 3.2 किमी की दूरी पर यह मंदिर स्थित है। तमिल साहित्य में कुरिन्जी का अर्थ पहाड़ी क्षेत्र और अंदावर का अर्थ ईश्वर होता है। भगवान मुरूगन को पहाड़ों का देवता माना जाता है। इस मंदिर से उत्तर के मैदानों और पलानी की पहाड़ियों का भव्य नजारा देखा जा सकता है।
सिल्वर कासकेड प्रपात
यह आकर्षक जल प्रपात कोडईनाल से 8 किमी दूर घाट रोड़ पर स्थित है। कोडई झील का अतिरिक्त जल 180 फीट की ऊंचाई से झरने के रूप में गिरता है। यहां का शांत और सौम्‍य वातावरण पर्यटकों को अपनी ओर लुभाता है।
बीयर शोला फॉल
यह खूबसूरत पिकनिक स्थल कोडई झील से 1.6 किमी दूर है। यहां पहुंचने का मार्ग काफी ऊबड़-खाबड़ है। यहां पर अक्‍सर भालूओं को पानी पीते हुए देखा जा सकता है। भालुओं की उपस्थिति के कारण की इस झरने का नाम बीयर शोला पड़ा।
टेलिस्कोप हाउस
घाटी और उसके आसपास की सुंदरता को देखने के लिए दो टेलिस्कोप हाउस कोडई में स्थापित किए गए हैं। इसके अलावा कोडईकनाल में सौर भौतिक वेधशाला, डोलमेन सर्कल, थालाइयर झरना की भी आप सैर कर सकते है।
आवागमन
120 किलोमीटर की दूरी पर स्थित मदुरै नजदीकी एयरपोर्ट है। मदुरै से बस या टैक्सी के माध्यम से कोडईकनाल पहुंचा जा सकता है।
कोडई रोड़ रेलवे स्टेशन नजदीकी रेलवे स्टेशन है जो 80 किलोमीटर दूर स्थित है।
कोडईकनाल के लिए मदुरै, पलानी, त्रिची, बैंगलोर, कोयंबटूर आदि बड़े शहरों के अलावा अनेक छोटे शहरों से नियमित बस सेवाएं उपलब्ध हैं।
मुस
तुर्की का एक प्रांत।
पंजाबी साहित्य
पंजाबी साहित्य का आरंभ कब से होता है, इस विषय में विद्वानों का मतैक्य नहीं है। फरीद को पंजाबी का आदि कवि कहा जाता है ; किंतु यदि इस बात को स्वीकार किया जाय कि जिन फरीद की बाणी "आदि ग्रंथ" में संगृहीत है वे फरीद सानी ही थे तो कहना पड़ेगा कि 16वीं शती से पहले का पंजाबी साहित्य उपलब्ध नहीं है। इस दृष्टि से गुरु नानक को ही पंजाबी का आदि कवि मानना होगा। "आदि ग्रंथ" पंजाबी का आदि ग्रंथ है। इसमें सात गुरुओं और 16 भक्तों की वाणियाँ संगृहीत हैं। पदों की कुल संख्या 3384 है। गुरु नानक की रचनाओं में सर्वप्रसिद्ध "जपुजी" है; इसके अतिरिक्त "आसा दी वार," "सोहिला" और "रहिरास" तथा लगभग 500 फुटकर पद और है। भाव और अभिव्यक्ति एवं कला और संगीत की दृष्टि से यह बाणी अत्यंत सुंदर और प्रभावपूर्ण है। भक्ति में "सिमरन" और जीवन में "सेवा" नानक की वाणी के दो प्रमुख स्वर हैं। परवर्ती सिक्ख गुरुओं ने गुरु नानक के भावों की प्राय: अनुकृति और व्याख्या की है। गुरु रामदास (1534-1581 ई.) की कविता में काव्यगुण अधिक है। गुरु अर्जुनदेव (1561-1606 ई.) की वाणी में ज्ञान और विचार की प्रधानता है। "आदि" ग्रंथ में सबसे अधिक पद (1000 से कुछ ऊपर) इन्हीं के हैं। यह बात विशेषत: उल्लेखनीय है कि पूरे ग्रंथ में कुल मिलाकर 350-400 पद पंजाबी के होंगे। गुरु गोविंदसिंह के "दशम ग्रंथ" में भी "चंडी दी वार" एकमात्र पंजाबी की कृति है, जो सिरखंडी छंद में रचना है। इसमें दुर्गा देवी और दैत्यों के युद्ध का वर्णन है। सिक्ख गुरुओं के अतिरिक्त भाई गुरुदास (1558-1637 ई.) की वाणी को गुरुमत साहित्य के अंतर्गत मान्यता दी जाती है। उनके कवित्त और सवैए ब्रजभाषा में हैं, वारें और गीत शुद्ध साहित्यिक पंजाबी में हैं।
सूफी कवियों में फरीद के बाद लुत्फ अली का नाम आता है। इनकी रचना "सैफलमलूक" संवेदना, वैराग्य भावना और सरसता के लिए बहुत प्रसिद्ध है। परवर्ती सूफियों पर इसका बहुत अधिक प्रभाव रहा है। प्रेम, विरह और वैराग्य से भरे शाह हुसेन लाहौरी (1538-1599 ई.) के गीत बड़े प्रभावोत्पादक और कवित्वपूर्ण हैं। इनकी काफियों में निरपेक्ष प्रेम का स्वर है। इस्लाम की शरअ से विद्रोह करनेवाला दूसरा कवि सुल्तान बाहू (1629-1690 ई.) हुआ है। इसने अपनी "सीहर्फियों" में अहंकार के त्याग, गुरु की कृपा और सहायता, अंतर्निरीक्षण और आत्मचिंतन पर बल दिया है और उस दुनिया में रहने की आकांक्षा प्रकट की है जहाँ "मैं" और "मेरे" का बखेड़ा नहीं है। शाह शरफ की काफियों में रूपकों द्वारा इश्क हकीकी के रहस्य समझाए गए हैं। पंजाबी सूफी साहित्य के प्रसिद्धतम कवि बुल्लेशाह कसूरी प्रेम, साधना और मिलन के साधक हैं। उनकी कविता की सबे बड़ी विशेषता है भाषा का ओज और प्रभाव। अली हैदर (1690-1785 ई.) की सीहफिंयाँ और काफियाँ कुछ दुरूह और दार्शनिक होने के कारण सर्वप्रिय नहीं हैं। परवर्ती सूफियों में वजीद, फरीद (1720-90 ई.), गुलाम जीलानी (1749-1819), हाशिम (1753-1823), बहादुर (1750-1850 ई.) आदि प्रसिद्ध हैं। पंजाबी सूफी साहत्य प्राय: गेय मुक्तक काव्य है।
इस युग का लौकिक साहित्य विशेषतया वारों और शृंगाररसप्रधान किस्सों के रूप में उपलब्ध है। हीर राँझा का किस्सा सबसे अधिक पुरातन और प्रसिद्ध है। सबसे श्रेष्ठ रचना बारिस शाह (1738-1798 ई.) की "हीर" है। वारिस शाह बड़े अनुभवी, प्रतिभाशाली और बहुज्ञ कवि थे। भाषा पर उनका पूर्ण अधिकार था। "मिरजा साहिबाँ" की प्रेमकथा को भी कई कवियों ने काव्यबद्ध किया, पर सबसे पुरातन और उत्तम किस्सा जहाँगीर और शाहजहाँ के राज्यकाल में पीलू ने लिखा। पीलू के बाद हाफिज बरखुरदार ने भी मिरजासाहिबाँ का किस्सा लिखा। उसने "यूसूफ-जुलेखा" और "सस्सी पुन्नू" की प्रेमकथाएँ भी लिखीं। सस्सी और पुन्नू बिलोचिस्तन के एवं जुलेखा और यूसुफ मिस्र के थे। हाशिम (1753-1823 ई.) की "सस्सी" इस नाम के किस्सों में सबसे अधिक लोकप्रिय है। इसके अतिरिक्त उनकी "सोहनी महीवाल," "शीरीं फरहाद" और "लैला मजनूँ" प्रबंध कृतियाँ हैं। पिछले दो किस्से फारसी से लिए गए हैं और "सोहनी महीवाल" गुजरात (पंजाब) की लोकवार्ता से। भावों की सूक्ष्म अभिव्यक्ति के लिए हाशिम अद्वितीय है। अहमदयार (1768-1845) ने 40 किस्से लिखे, जिनमें "हीर राँझा," "सस्सी पुन्नू," "कामरूप", "राजबीबी," "चंदरबदन" उच्च कोटि के हैं। इनके काव्य की विशेषता है वैचित्र्यपूर्ण घटनाओं का तारतम्य, संयत वर्णन एवं आलंकारिक भाषा शैली: किंतु विषय की मैलिकता कम है। अमामबख्श की कृतियों में "बहराम गोर" उत्तम काव्य के अंतर्गत गिना जाता है। इसी समय का एक और कवि कादरयार हुआ है। उसकी प्रसिद्धि "पूरनभगत" और "राजा रसालू" के किस्सों के कारण है। पूरन और रसालू दोनों स्यालकोट के राजा शालिवाहन के पुत्र थे।
पंजाबी का वीर साहित्य बहुत समृद्ध है। इसके अंतर्गत गुरु गोविंदसिंह की "चंडी दी वार" शिरोमणि रचना है। नजाबत की "नादरशाह दी हीर" और शाह मुहम्मद (1782-1862 ई.) की अपने आश्रयदाता महाराजा रणजीतसिंह की कथा भी उल्लेखनीय है। मुकबल (1696 ई.) का "जगनामा", जिसमें हसन हुसैन और यजीद के युद्धों का मार्मिक वर्णन है, शिया मुसलमानों में बड़े चाव से पढ़ा जाता है।
प्रारंभिक काल का पंजाबी गद्य साहित्य महापुरुषों की जन्मसाखियों, गोष्ठों और टीकाओं के रूप में प्राप्त होता है। भाई बालाकृत गुरु नानक की जन्मसाखी (1535 ई.) सबसे प्राचीन है। बाद में सेवासिंह (1588 ई.) और मनीसिंह (1737 ई.) ने भी गुरुनानक का जीवनचरित लिखा। भाई मनीसिंह की "ग्यान रतनावली" पंजाबी गद्य की उत्तम कृति है। उन्हीं की एक दूसरी गद्यरचना "भगत रतनावली" है जिसमें पहले पाँच गुरुओं के समकालीन कुछ प्रेमी भक्तों की कथाएँ है। इनके अतिरिक्त "पारसभाग," "भरथरी", "मैनावत," हजरत मुहम्मद साहब, कबीर और रविदास की जीवनियाँ, "सतयुग कथा," "पकी रोटी," "गीतासार", "लवकुश संवाद," "जपु परमार्थ" "सिंहासनबत्तीसी" और "विवेक" आदि छोटी बड़ी गद्यकृतियाँ उल्लेखनीय हैं। आधुनिक पंजाबी साहित्य मुख्यत: सिक्खों की देन हैं और उसमें सिक्खपन का अधिक स्थान मिला है। किंतु जीवन की एकांगिता रहते हुए भी साहित्य प्राय: लौकिक है। इस युग के आदि कवि भाई वीरसिंह (1872-1957 ई.) माने जाते हैं। उनका "राण सूरतसिंह" (1915) 35 सर्गों का अतुकांत प्रबंध काव्य है। इसका उद्देश्य सिक्ख सिद्धांतों की प्रतिष्ठा है। उनकी "लहराँ दे हार" रहस्यवादी रचना है। "मटक हुलारे" में प्रकृतिचित्रण और "बिजलियाँ दे हार" में देशप्रेम मिलता है। प्रो॰ पूर्ण सिंह (1882-1932 ई.) की कविता में वेदांती बौद्ध और पाश्चात्य विचारों का गूढ़ प्रभाव है। इनके विचारों और अलंकारों में अपनी मौलिकता भी स्पष्टत: लक्षित होती है। धनीराम चात्रिक (जन्म 1876 ई.) यथार्थवादी किंतु निराशावादी कवि हैं। उनके "भरथरी हरि" और "नल दमयंती" में शैली और विचारधारा पुरानी है, बाद की कविताओं में शहरी जीवन का चित्रण मौलिक ढंग से हुआ है। पंजाबी काव्य को नए मोड़ देनेवाले कवियों में प्रो॰ मोहनसिंह (जन्म 1905 ई.) सर्वविदित हैं। ईश्वर, जीवन, प्रेम, समाज और प्रकृति के प्रति उनकी नवीन और मौलिक दृष्टि है। "सावे पत्तर" "कसुंभड़े" में वे शरीरवादी और मानववादी हैं तो "अधवाटे" में समाजवादी और छायावादी बनकर आए हैं। मोहनसिंह गीतकार भी है और शैलीकार भी। काव्य में उन्होंने कई नए प्रयोग चलाए हैं। अमृता प्रीतम (जन्म 1909) के अनेक कवितासंग्रह प्रकाशित हैं। ये बड़ी सफल गीतकार हैं। इनकी कविता की प्रेरक शक्ति प्रेम है जो अब मानव प्रेम में परिवर्तित होता जा रहा है। गोपालसिंह दर्दी का "हनेरे सवेरे" काव्य संग्रह उल्लेखनीय है। वे समाज के पापों का चित्रण करने में दक्ष हैं।
९ मई
9 मई ग्रेगोरी कैलंडर के अनुसार वर्ष का 129वॉ (लीप वर्ष मे 130 वॉ) दिन है। साल मे अभी और 236 दिन बाकी है।
जगसारी-वनेल०२, पौडी तहसील
जगसारी-वनेल०२, पौडी तहसील में भारत के उत्तराखण्ड राज्य के अन्तर्गत गढ़वाल मण्डल के पौड़ी जिले का एक गाँव है।
स्वामी चिदानन्द सरस्वती
स्वामी चिदानन्द सरस्वती एक हिन्दू आध्यात्मिक गुरू एवं सन्त हैं। वे मुनि की रेती स्थित परमार्थ निकेतन आश्रम के अध्यक्ष हैं। वे भारतीय संस्कृति शोध प्रतिष्ठान, ऋषिकेश तथा पिट्सबर्ग (Pittsburgh) के हिन्दू-जैन मन्दिर के भी संस्थापक एवं अध्यक्ष हैं। उनकी प्रेरणा से सन् २०१२ में हिन्दू धर्म का विश्वकोश निर्मित हुआ।
प्रोग्राम अनुवादक
कम्प्यूटर मात्र बाइनरी संकेत अर्थात 0 और 1 को ही समझता है। मशीनी भाषा के अतिरिक्त अन्य सभी प्रोग्रामिंग भाषाओ में 0 और 1 के अतिरिक्त अन्य अंक व अक्षरो का प्रयोग होता है। अनुवादक इन अंको व अक्षरों को बाइनरी संकेतों में अनुवादित कर देता है ताकि कम्प्यूटर में दिये गये निर्देशों को समझ कर उनके अनुसार विश्लेषण कर सही परिणाम प्रस्तुत कर सके। प्राप्त परिणाम भी चूंकि बाइनरी संकेतो में ही होते है अत: अनुवादक इन्हें मशीनी भाषा से मूल भाषा में अनुवादित कर देता है।
प्रोग्राम अनुवादक के प्रकार
अनुवादक तीन प्रकार के होते है-
कम्पाइलर और इन्टरप्रेटर में अन्तर
कम्पाइलर पूरे प्रोग्राम को प्रविष्ट होने के पश्चात उसे मशीनी भाषा में परिवर्तित करता है जबकि इन्टरप्रेटर उच्च स्तरीय प्रोग्रामिंग भाषा में लिखे गये प्रोग्राम की प्रत्येक लाइन के कम्प्यूटर में प्रविष्ट होते ही उसे मशीनी भाषा में परिवर्तित कर देता है। अत: ऐसी उच्च स्तरीय प्रोग्रामिंग भाषा जिसमें कि कम्पाइलर का प्रयोग होता है प्रोग्राम को लिखने के बाद प्रोग्राम को कम्पाइलर में लोड किया जाता है जबकि ऐसी भाषा में प्रोग्राम लिखने पर जिसमें की इन्टरप्रेटर का प्रयोग होना है प्रोग्राम लिखने से पूर्व ही इन्टरप्रेटर को लोड किया जाता है। ’सी’ भाषा में कम्पाइलर और बेसिक में इन्टरप्रेटर का प्रयोग किया जाता है।
यूनिक्स में प्रोग्राम संचिका बनाना
सी में प्रोग्राम लिखने के लिये यूनिक्स ऑपरेटिंग सिस्टम में मुख्यत: वीआइ एडिटर एवं ईडीएडिटर का प्रयोग किया जाता है। कोइ भी संचिका जिसका विस्तारित नाम ’सी’ है वह संचिका सी प्रोग्राम के नाम से जानी जाती है। यूनिक्स में ’सी’ प्रोग्रामिंग भाषा की प्रोग्राम संचिका बनाने की दो विधियाँ हैं-
डॉस में प्रोग्राम संचिका बनाना
डॉस में ’सी’ भाषा में प्रोग्राम लिखने के लिये copycon commond अथवा किसी भी डॉस editor का प्रयोग किया जा सकता है।
प्रोग्राम को कम्पाइल करना
fo"k;%& lh-vkbZ-Mh- lh-ch-] jktLFkku t;iqj esa LFkkukUrj.k ckcr~A
डॉस में कम्पाइल करने की विधि
एमएस डॉस ऑपरेटिंग सिस्टम के लिये ’सी’, टर्बो ’सी’ के नाम से उपलब्ध है। टर्बो ’सी’ को डॉस प्रॉम्प्ट पर TC type करके एण्टर की दबाने से चलाया जा सकता है। ऐसा करने पर स्क्रीन पर एक विण्डो प्रदर्शित होती है। इस विण्डो में विभिन्न मेनु दिये होते है इन मेनु में से एक मेनु कम्पाइल करने का भी है। यहाँ पर कम्पाइल की जाने वाली संचिका को लोड करके ’अल्टर’ कुंजी के साथ फंक्शन कुंजी F9 दबाकर कम्पाइल किया जा सकता है। कम्पाइल करने के बाद लोड की संचिका के नाम की ही एक अन्य संचिका obj विस्तारित नाम से बन जाती है। यदि EXE संचिका भी बनानी है तो Make EXE विकल्प का प्रयोग करके बनाई जा सकती है।
लाकसाम उपज़िला
लाकसाम उपजिला, बांग्लादेश का एक उपज़िला है, जो कि बांग्लादेश में तृतीय स्तर का प्रशासनिक अंचल होता है (ज़िले के अधीन)। यह चट्टग्राम विभाग के  कुमिल्ला ज़िले का एक उपजिला है, जिसमें ज़िला सदर समेत, कुल 16 उपजिले हैं। यह बांग्लादेश की राजधानी ढाका से दक्षिण-पूर्व की दिशा में चट्टग्राम नगर के निकट अवस्थित है। यह मुख्यतः एक ग्रामीण क्षेत्र है, और अधिकांश आबादी ग्राम्य इलाकों में रहती है।
जनसांख्यिकी
यहाँ की आधिकारिक स्तर की भाषाएँ बांग्ला और अंग्रेज़ी हैं तथा बांग्लादेश के किसी भी अन्य क्षेत्र की तरह ही, यहाँ की भी प्रमुख मौखिक भाषा और मातृभाषा बांग्ला है। बंगाली के अलावा अंग्रेज़ी भाषा भी कई लोगों द्वारा जानी और समझी जाती है, जबकि सांस्कृतिक और ऐतिहासिक निकटता तथा भाषाई समानता के कारण, कई लोग सीमित मात्रा में हिंदुस्तानी(हिंदी/उर्दू) भी समझने में सक्षम हैं। यहाँ का बहुसंख्यक धर्म इस्लाम है, जबकि प्रमुख अल्पसंख्यक धर्म, हिन्दू धर्म है। चट्टग्राम विभाग में जनसांख्यिकीक रूप से इस्लाम के अनुयाई, आबादी के औसतन ८६.९८% है, जबकि शेष जनसंख्या प्रमुखतः हिन्दू धर्म की अनुयाई है, तथा, चट्टग्राम विभाग के पार्वत्य इलाकों में कई बौद्ध जनजाति के लोग निवास करते हैं। यह मुख्यतः ग्रामीण क्षेत्र है, और अधिकांश आबादी ग्राम्य इलाकों में रहती है।
अवस्थिति
लाकसाम उपजिला बांग्लादेश के दक्षिण-पूर्वी भाग में, चट्टग्राम विभाग के कुमिल्ला जिले  में स्थित है। यहाँ से निकटतम् बड़ा नगर  कुमिल्ला  यानी कोमिला है।
बाहरी कड़ियाँ
श्रेणी:चट्टग्राम विभाग के उपजिले
अदियमान
तुर्की का एक प्रांत।
१६१४
1614 ग्रेगोरी कैलंडर का एक साधारण वर्ष है।
पुरे मथुरादास गाँव, हंडिया (इलाहाबाद)
पुरे मथुरादास भारत के उत्तर प्रदेश राज्य के इलाहाबाद जिले के हंडिया प्रखण्ड में स्थित एक गाँव है।
बसौढा गाँव, बीहता (पटना)
बसौढा बीहता, पटना, बिहार स्थित एक गाँव है।
मर्सिन
तुर्की का एक प्रांत।
येलोवा
तुर्की का एक प्रांत।
तमिल नाडु कृषि विश्वविद्यालय
तमिलनाडु कृषि विश्‍वविद्यालय कोयंबटूर, तमिल नाडु में स्थित है। यह वहां के रोचक पर्यटक स्थलों में से एक है। रेलवे स्टेशन से पांच किलोमीटर दूर स्थित यह विश्‍वविद्यालय एशिया के सर्वश्रेष्ठ कृषि विश्‍वविद्यालयों में से एक है। यहां का मुख्य आकर्षण यहां का जैविक उद्यान है। करीब 300 हैक्टेयर में फैले इस उद्यान में विविध प्रजाति के पेड़-पौधों का अच्छा संग्रह है।
१६१५
1615 ग्रेगोरी कैलंडर का एक साधारण वर्ष है।
द्विक लोलक
गणित और भौतिकी में द्विक लोलक (double pendulum) वह लोलक है जिसमें एक लोलक के साथ दूसरा लोलक भी जुड़ा होता है। यह एक सरल भौतिक निकाय है किन्तु इसकी गतिकी (डाइनेमिक्स) बहुत सम्पन्न है।
बचपन
बचपन, जन्म से लेकर किशोरावस्था तक के आयु काल को कहते है। विकासात्मक मनोविज्ञान में, बचपन को शैशवावस्था (चलना सीखना), प्रारंभिक बचपन (खेलने की उम्र), मध्य बचपन (स्कूली उम्र), तथा किशोरावस्था (वयः संधि) के विकासात्मक चरणों में विभाजित किया गया है।
मध्य बचपन
मध्य बचपन लगभग सात या आठ की उम्र से शुरु होता है, जो अनुमानतः प्राथमिक स्कूल की उम्र है और लगभग यौवन काल पर समाप्त होता है, जो किशोरावस्था की शुरुआत है।
किशोरावस्था
किशोरावस्था, या बचपन की अंतिम अवस्था, यौवन की दशा से शुरू होती है। किशोरावस्था का अंत और वयस्कता की शुरूआत में देशवार तथा क्रियावार भिन्नता है और एक ही देश-राज्य या संस्कृति के भीतर अलग-अलग उम्र होती है जिसके व्यक्ति को इतना परिपक्व (कालक्रमानुसार तथा कानूनी रूप से) माना जाता है कि समाज द्वारा किन्हीं कार्यों को सौपा जा सके।
बचपन का इतिहास
यह तर्क दिया जाता है कि बचपन एक प्राकृतिक घटना न होकर समाज की रचना है। एक महत्वपूर्ण मध्यवादी तथा इतिहासकार फिलिप एरीस ने अपनी पुस्तक सेंचुरीज़ ऑफ़ चाइल्डहुड में इस बात को उठाया है। इस विषय को कनिंघम द्वारा अपनी पुस्तक इनवेन्शन ऑफ़ चाइल्डहुड (2006) में आगे बढ़ाया गया, जो मध्यकाल से बचपन के ऐतिहासिक पहलुओं पर नज़र डालता है, जिसे वे विश्व युद्ध के बाद के 1950, 1960 तथा 1970 दशक की अवधि के रूप में संदर्भित करते हैं।
लोलक (गणित)
गणित में लोलक की गति का विस्तृत और बिना किसी सरलीकरण के अध्ययन किया जा सकता है।
बचपन
बचपन का इतिहास
एरीस ने पेंटिग, समाधि-पत्थर, फ़र्नीचर तथा स्कूल-अभिलेखों के अध्ययन को 1961 में प्रकाशित किया था। उन्होने पाया कि 17वीं शताब्दी से पहले बच्चों का प्रतिनिधित्व अल्प-वयस्कों की तरह किया जाता था। तब से इतिहासकारों द्वारा गुज़रे ज़माने के बचपन पर काफी शोध किया गया है। एरीस के पहले जार्ज बोआस ने दी कल्ट आफ़ चाइल्डहुड प्रकाशित किया था।
लोलक (गणित)
सरल गुरुत्वीय लोलक
'सरल लोलक', वास्तविक लोलक का सरलीकृत रूप है जिसमें निम्नलिखित मान्यताएँ अन्तर्निहित हैं-
बचपन
बचपन का इतिहास
नवजागरण काल के दौरान, यूरोप में बच्चों का कलात्मक प्रदर्शन नाटकीय रूप से बढ गया। तथापि इसने बच्चों के प्रति सामाजिक रवैये को प्रभावित नहीं किया- बाल श्रम पर आलेख देखें.
लोलक (गणित)
सरल गुरुत्वीय लोलक
सरल लोलक की गति को निरूपित करने वाला अवकल समीकरण (differential equation) निम्नलिखित है- जहाँ g गुरुत्वजनित त्वरण है, \ell लोलक की लम्बाई है, और \theta कोणीय विस्थापन है।
बचपन
बचपन का इतिहास
जीन जैक्स रूसो वे व्यक्ति हैं आम तौर पर जिन्हें बचपन की आधुनिक धारणा की उत्पत्ति का श्रेय दिया जाता है - या उन पर आरोपित किया जाता है। जान लॉक तथा अन्य 17वीं सदी के अन्य उदार विचारकों के विचार के आधार पर रूसो ने बचपन को वयस्कता के ख़तरों और कठिनाइयों से मुठभेड़ से पहले की लघु अभयारण्य अवधि कहा. रूसो ने निवेदन किया, "इन मासूमों की खुशियों को क्यों लूटें जो इतनी जल्दी बीत जाता है". "शुरुआती बचपन के जल्दी निकल जाने वाले दिनों में कड़वाहट क्यों भरें, जो दिन न उनके लिए और ना ही आपके लिए कभी लौट कर आने वाले हैं?"
विक्टोरिया काल को बचपन की आधुनिक संस्था के स्रोत के रूप में वर्णित किया गया है। विडंबना यह है कि इस काल की औद्योगिक क्रांति ने बाल श्रम को बढ़ा दिया था, लेकिन ईसाई सुसमाचार लेखक तथा लेखक चार्ल्स डिकेन्स तथा अन्य के अभियानों के कारण, बाल मजदूरी उत्तरोत्तर कम होती गई और 1802-1878 के कारख़ाना अधिनियम द्वारा समाप्त हो गई। विक्टोरिया कालीन लोगों ने एकजुट होकर परिवार की भूमिका तथा बच्चे की पवित्रता पर ज़ोर दिया और मोटे तौर पर, तभी से पश्चिमी समाजों में यह रवैया बरक़रार रहा।
समकालीन युग में, जो एल.किन्चेलो और शर्ली आर. स्टीनबर्ग ने बचपन और बचपन की शिक्षा पर एक आलोचनात्मक सिद्धांत का निर्माण किया, जिसे उन्होंने किंडरकल्चर का नाम दिया। किन्चेलो और स्टीनबर्ग ने बचपन के अध्ययन के लिए कई अनुसंधान और सैद्धांतिक विमर्शों (ब्रिकोलेज) का उपयोग विभिन्न दृष्टिकोणों - इतिहास लेखन, नृवंशविज्ञान, संज्ञानात्मक अनुसंधान, मीडिया अध्ययन, सांस्कृतिक अध्ययन, राजनीतिक आर्थिक विश्लेषण, हेर्मेनेयुटिक्स, सांकेतिकता, सामग्री विश्लेषण आदि के आधार पर किया। इस बहुपरिपेक्षीय जांच के आधार पर किन्चेलो और स्टीनबर्ग ने दृढ़ता पूर्वक कहा कि आधुनिक काल ने बचपन के नए युग में प्रवेश किया है। इस नाटकीय सांस्कृतिक परिवर्तन के साक्ष्य सर्वव्यापी है, लेकिन 20वीं सदी के अंत और 21वीं सदी की शुरुआत में कई व्यक्तियों ने इसे अभी तक देखा नहीं है। जब किन्चेलो और स्टीनबर्ग ने किंडरकल्चर का पहला संस्करण लिखा: दी कोर्पोरेट कल्चर ऑफ़ चाइल्डहुड इन 1997 (द्वितीय संस्करण, 2004), अनेक लोग जो बच्चों से संबंधित अध्ययन, अध्यापन या उनकी देखभाल करके अपनी जीविका चला रहे थे, वे रोज़ाना सामना करने वाले बचपन के स्वभाव में आए परिवर्तनों से अवगत नहीं थे।
किंडरकल्चर से पहले मनोविज्ञान, शिक्षा और कुछ कम मात्रा में समाजशास्त्र और सांस्कृतिक अध्ययन के क्षेत्रों के कुछ पर्यवेक्षकों द्वारा अध्ययन किया गया था कि ज्ञान विस्फोट ने, जो हमारे समकालीन युग (हाइपररियालिटी) की विशेषता है, बचपन की परंपरागत धारणाओं को कमज़ोर किया है और बचपन की शिक्षा के क्षेत्र को परिवर्तित किया है। जिन्होंने समकालीन सूचना प्रौद्योगिकी को आकार दिया है, निर्देशित और नियोजित किया है, उन्होंने बचपन के पुनःनिरूपण में एक अतिरंजित भूमिका निभाई है। किन्चेलो और स्टीनबर्ग का मानना है कि बेशक, सूचना प्रौद्योगिकी ने अकेले ही बचपन के एक नए युग का सूत्रपात नहीं किया है। ज़ाहिर है, कई सामाजिक, सांस्कृतिक, राजनीतिक और आर्थिक कारकों ने इस तरह के परिवर्तनों को संचालित किया है। किंडरकल्चर का मुख्य प्रयोजन, सामाजिक, सांस्कृतिक, राजनीतिक और आर्थिक रूप से बचपन की बदलती ऐतिहासिक स्थिति को स्थापित करना तथा विविध मीडिया द्वारा स्थापना में सहायक उन तरीकों को विशेष रूप से जांचना है जिसे किन्चेलो तथा स्टीनबर्ग "नया बचपन" कहते हैं। किंडरकल्चर समझता है कि बचपन एक हमेशा बदलती सामाजिक और ऐतिहासिक शिल्पकृति है - ना कि केवल एक जैविक इकाई. क्योंकि कई मनोवैज्ञानिकों ने तर्क दिया है कि बचपन बढ़ने, वयस्क बनने का एक प्राकृतिक चरण है, शैक्षिक संदर्भ से आने वाले किन्चेलो और स्टीनबर्ग ने किंडरकल्चर को बचपन के "मनोवैज्ञानिकीकरण" (साइकॉलोजिज़ेशन) जैसे सुधारात्मक रूप में देखा.
बचपन की भौगोलिकताएं
बचपन के भूगोल में सम्मिलित हैं कि किस प्रकार (वयस्क) समाज बचपन के विचार को ग्रहण करता है और अनेक रूपों में वयस्कों का आचरण बच्चों के जीवन को प्रभावित करता है। इसमें बच्चों के आस-पास के परिवेश संबंधी दृष्टिकोण और तत्संबंधी निहितार्थ शामिल हैं। कुछ विषयों में यह बच्चों के भूगोल के समान है जो उस समय एवं स्थान का परीक्षण करता है जिसमें बच्चे जीवन व्यतीत करते हैं।
बचपन की आधुनिक अवधारणाएं
बचपन की अवधारणा जीवन-शैलियों में परिवर्तन और वयस्क अपेक्षाओं के परिवर्तनों के अनुसार विकसित होती और आकार बदलती प्रतीत होती है। कुछ लोगों का मानना है कि बच्चों को कोई चिन्ता नहीं होनी चाहिए और उन्हें काम करने की ज़रूरत नहीं होनी चाहिए; जीवन ख़ुशहाल और परेशानियों से मुक्त रहना चाहिए। आम तौर पर बचपन ख़ुशी, आश्चर्य, चिंता और लचीलेपन का मिश्रण है। आम तौर पर यह संसार में वयस्कों के हस्तक्षेप के बिना, अभिभावकों से अलग रहकर खेलने, सीखने, मेल-मिलाप, खोज करने का समय है। यह वयस्क जिम्मेवारियों से अलग रहते हुए उत्तरदायित्वों के बारे में सीखने का समय है।
बचपन को अक्सर बाहरी तौर पर मासूमियत के काल के रूप में देखा जाता है, जिसे सामान्यतः सकारात्मक सन्दर्भ में लिया जाता है, जो विश्व के सकारात्मकक दृष्टिकोण की ओर संकेत करता है, विशेषकर जहां ज्ञान का अभाव ग़लतियों से प्रस्फुटित होता है, जबकि महानतम ज्ञान गलतियां करने से प्राप्त होता है। "मासूमियत का ह्रास" एक सामान्य संकल्पना है और प्राय: इसे आयु वृद्धि के अभिन्न अंश के रूप में देखा जाता है। इसे आम तौर पर एक अनुभव या बच्चे के जीवन के एक ऐसे काल के रूप में माना जाता है जब बुराई, पीड़ा या अपने चारों ओर की दुनिया के बारे में उनकी जागरूकता विस्तृत होती है। इस विषय को टू किल ए मॉकिंग बर्ड और लार्ड ऑफ़ द फ्लाईज़ उपन्यासों में दर्शाया गया है। काल्पनिक चरित्र पीटर पैन ऐसे बचपन का अवतार है जो कभी ख़त्म नहीं होता।
प्रकृति अभाव विकार
प्रकृति अभाव विकार (नेचर डेफ़िसिट डिसार्डर), रिचर्ड लउ द्वारा अपनी 2005 की पुस्तक लास्ट चाइल्ड इन द वुड्स में गढ़ा गया शब्द है, जो संयुक्त राष्ट्र अमेरिका में बच्चों द्वारा घर से बाहर कम समय व्यतीत करने की कथित प्रवृत्ति को निर्दिष्ट करता है जिसके परिणामस्वरूप विभिन्न व्यवहारपरक समस्याएं उत्पन्न होती हैं। कंप्यूटर, वीडियो गेम और टेलीविज़न के आगमन के साथ, बच्चों को बाहर की छानबीन से अधिक से घर के अंदर रहने के अनेक कारण मिल गए हैं। "औसत अमेरिकी बच्चा इलेक्ट्रॉनिक मीडिया के साथ सप्ताह के 44 घंटे बिताता है". माता-पिता भी बच्चों को अपने बढ़ते हुए "अजनबियों के ख़तरों" से संबंधित भय के कारण उनकी सुरक्षा की दृष्टि से उन्हें घर के भीतर ही रख रहे हैं। हाल के शोध ने बच्चों द्वारा संयुक्त राष्ट्र अमेरिका में राष्ट्रीय उद्यानों में जाने की घटती संख्या और इलेक्ट्रॉनिक मीडिया के उपभोग में वृद्धि के अतिरिक्त अंतर को रेखांकित किया है।
बचपन का खेल
बच्चे के ज्ञानात्मक, शारीरिक, सामाजिक और भावनात्म‍क सुदृढ़ता के लिए खेल अनिवार्य है। यह बच्चों को शारीरिक (दौड़ना, कूदना, चढ़ना आदि), बौद्धिक (सामाजिक कौशल, समुदाय नियम, नैतिकता और सामान्यं ज्ञान) और भावनात्मबक विकास (सहानुभूति, करूणा और दोस्ती) के अवसर प्रदान करता है। असंयोजित खेल रचनात्मकता और परिकल्पना को प्रोत्साहित करते हैं। अन्य बच्चों और साथ ही, कुछ वयस्कों के साथ खेलना और परस्पर बातचीत करना दोस्ती, सामाजिक अन्योन्य क्रिया, मतभेद और संकल्पों के अवसर प्रदान करते हैं।
खेल के माध्यम से बच्चे बहुत ही कम उम्र में अपने आस-पास की दुनिया के संपर्क में आते हैं और परस्पर क्रिया करते हैं। खेल बच्चों को एक ऐसे संसार की रचना करने और खोज करने की अनुमति देता है जिसमें वे कभी-कभार अन्य बच्चों या देखभालकर्ताओं के साथ संयुक्त रूप से वयस्कों के समान भूमिका निभाते समय अपने भय पर विजय पाकर मास्ट‍र बन सकते हैं। अनिर्देशित खेल बच्चों को समूह में कार्य करने, बांटने, समझौता करने, विवाद सुलझाने और स्व-प्रवक्ता कौशल सीखने के अवसर प्रदान करता है। लेकिन जब खेल वयस्कों द्वारा नियंत्रित किया जाता है, बच्चे वयस्कों के नियमों और चिंताओं को मौन रूप से स्वीकार कर लेते हैं और खेल द्वारा प्रदत्त कुछ लाभ विशेषकर रचनात्मकता, नेतृत्व और सामूहिक कौशल विकास के अवसर खो देते हैं।
खेल को बच्चों के श्रेष्ठ विकास के लिए इतना महत्वपूर्ण माना जाता है कि इसे मानवाधिकार संयुक्त राष्ट्र उच्च आयोग में प्रत्येक बच्चे के अधिकार के रूप में मान्यता प्रदान की गई है। बच्चे, जिनका पालन-पोषण त्वरित और दबावपूर्ण शैली में होता है, वे बच्चों द्वारा संचालित खेल से हासिल होने वाले लाभों से वंचित हो सकते हैं।
गली की संस्कृति
बच्चों की गलियों की संस्कृति को युवा बच्चों द्वारा रचित सामूहिक संस्कृति के रूप में निर्दिष्ट किया जाता है और कभी-कभार इसे उनके गोपनीय संसार के रूप में निर्दिष्ट किया जाता है। यह सात और बारह वर्ष के बीच की उम्र वाले बच्चों के बीच बहुत आम है। यह शहरी औद्योगिक जिलों के कामकाजी वर्ग में दृढ़तम है जहां बच्चों को परंपरागत रूप से बिना निगरानी के लंबे समय तक बाहर खेलने की छूट है। वयस्कों के न्यूनतम हस्तक्षेप के साथ इसका आविष्कार और काफी हद तक संचालन खुद बच्चों द्वारा किया गया है।
युवा बच्चों की गली संस्कृंति प्राय: शांत पिछली गलियों और फुटपाथों तथा स्थानीय उद्यानों, खेल के मैदानों, झाडि़यों और बंजरभूमि तथा स्थानीय दुकानों तक जाने वाले मार्गों पर विकसित होती है। यह अक्सर शहरी क्षेत्रों के विभिन्न भागों (स्था‍नीय भवनों, किनारों, गली की चीज़ों आदि) को कल्पनाशील प्रतिष्ठा प्रदान करती है। बच्चे निश्चित क्षेत्र निर्धारित करते हैं जो अनौपचारिक मिलन और आराम करने के स्थलों का उद्देश्य पूर्ण करते हैं (देखें: सोबेल,2001). एक शहरी क्षेत्र जो किसी वयस्क के लिए पहचान विहीन और उपेक्षित दिखाई देता है बच्चों के संदर्भ में गहन 'आत्मीय स्थल' हो सकता है। वीडियो गेम और टेलीविज़न जैसे आंतरिक मनबहलाव साधनों के आविष्कार के बाद, बच्चों की गली संस्कृति की जीवन-शक्ति - या अस्तित्व - के बारे में चिंताएं व्यक्त की जा रही हैं।
सामाजिक विज्ञान में शोध
हाल के वर्षों में वयस्कता के समाजशास्त्रीय अध्ययन संबंधी दिलचस्पी में तेजी से वृद्धि हुई है। समकालीन सामाजिक और मानवविज्ञान अनुसंधान तक पहुंचते हुए, इथियोपिया में लोगों ने बचपन और सामाजिक सिद्धांत के बीच, उनके ऐतिहासिक, राजनीतिक और सांस्कृतिक आयामों की खोज के साथ प्रमुख कड़ियों को विकसित किया है।
सुरिन्दर कौर
सुरिन्दर कौर (ਸੁਰਿੰਦਰ ਕੌਰ; 25 नवंबर 1929 - 14 जून 2006) भारतीय गायिका और गीतकार थीं। हालांकि उन्होंने अधिकतर पंजाबी लोक गीत गाये जहाँ उन्हें इस शैली को आगे बढ़ाने और लोकप्रिय बनाने का श्रेय दिया जाता है। कौर ने 1948 और 1952 के बीच कई हिंदी फिल्मों के लिए पार्श्व गायिका के रूप में गीत भी गाये है। उन्हें पंजाबी संगीत में उनके योगदान के लिए पंजाब की कोकिला नाम दिया गया, 1984 में संगीत नाटक अकादमी पुरस्कार और 2006 में पद्मश्री पुरुस्कार से सम्मानित किया गया।
लगभग छह दशकों के करियर में उनके प्रदर्शनों में बुल्ले शाह की पंजाबी सूफी काफियां शामिल थीं। साथ ही नंद लाल नूरपुरी, अमृता प्रीतम, मोहन सिंह और शिव कुमार बटालवी जैसे समकालीन कवियों की कविताएँ से उन्होंने "मावन 'ते धीन", "जुती" जैसे यादगार गीतों को दिया। समय के साथ, उनके विवाह गीत विशेष रूप से "लट्ठे दी चढ़ार", "सुहे वे चीज लहरिया" और "काला डोरिया" पंजाबी संस्कृति का एक अमिट हिस्सा बन गए हैं।
कौर की शादी दिल्ली विश्वविद्यालय में प्रोफेसर जोगिंदर सिंह सोढ़ी से हुई थी। दंपति की तीन बेटियां थीं, जिनमें से सबसे बड़ी एक पंजाबी लोक गायिका है। कौर का 2006 में लंबी बीमारी के बाद न्यू जर्सी में निधन हो गया।
प्रारंभिक जीवन
सुरिन्दर कौर का जन्म ब्रिटिश भारत में पंजाब की राजधानी लाहौर में सिख परिवार में हुआ था। वह प्रकाश कौर की बहन और डॉली गुलेरिया की मां थी। दोनों ही पंजाबी गायिका हैं। उनकी तीन बेटियाँ हैं जिनमें से डॉली सबसे बड़ी है।
करियर
सुरिन्दर कौर ने अगस्त 1943 में लाहौर रेडियो पर एक लाइव प्रदर्शन के साथ अपनी पेशेवर शुरुआत की। अगले साल 31 अगस्त 1943 को उन्होंने और उनकी बड़ी बहन, प्रकाश कौर ने अपना पहला गीत, "मावन 'ते ढीन रेन बैथियन" रिकॉर्ड किया। इसे HMV लेबल पे जारी किया गया था और इसने उन्हें भारतीय उपमहाद्वीप में सुपरस्टार के रूप में उभार दिया।
1947 में भारत के विभाजन के बाद कौर और उनके माता-पिता गाजियाबाद, उत्तर प्रदेश में स्थानांतरित हो गए। 1948 में, उन्होंने प्रोफेसर जोगिंदर सिंह सोढ़ी से शादी की जो दिल्ली विश्वविद्यालय में पंजाबी साहित्य के व्याख्याता थे। उनकी प्रतिभा को पहचानते हुए सुरिन्दर के पति उनकी सहायता प्रणाली बन गए और जल्द ही उन्होंने बॉम्बे में हिंदी फिल्म उद्योग में पार्श्व गायिका के रूप में अपना कैरियर शुरू किया। उनकी सहायता इसमें संगीत निर्देशक गुलाम हैदर ने की। उनके तहत उन्होंने 1948 की फ़िल्म शहीद में तीन गाने गाए, जिनमें बदनाम ना हो जाए मोहब्बत का फ़साना, आना है तो आ जाओ,  तक़दीर की आंधी… हम कहाँ और तुम कहाँ शामिल हैं। हालांकि उनकी सच्ची रुचि मंचीय प्रदर्शनों और पंजाबी लोक गीतों को पुनर्जीवित करने में थी और अंततः वे 1952 में दिल्ली वापस आ गईं।
1948 में, पुराने ब्रिटिश पंजाब के 1947 के विभाजन के बाद उन्होंने शादी कर ली। उनके पति ने उनके गायन करियर का मार्गदर्शन करना जारी रखा। "वही थे जिन्होंने मुझे स्टार बनाया," उन्होंने बाद में याद किया। "उन्होंने मेरे द्वारा गाए गए सभी गीतों को चुना और हम दोनों ने हर रचनाओं पर सहयोग किया।" सोढ़ी ने उनके लिए पंजाबी लोक क्लासिक्स जैसे चैन कित्थे गुजारी रात, लट्ठे दी चढ़ार, शोंकन मेले दी, गोरी दियां झांझरन और सरके-सरके जंडिये मुटियारे के गाने की व्यवस्था की। ये गीत विभिन्न प्रसिद्ध पंजाबी कवियों द्वारा लिखे गए थे, लेकिन गायिका सुरिन्दर कौर ने इन्हें लोकप्रिय बनाया। दंपति ने पंजाब में भारतीय कम्युनिस्ट पार्टी की एक शाखा भारतीय जन नाट्य संघ (IPTA) के सार्वजनिक चेहरे के रूप में भी काम किया। यह पूर्वी पंजाब के सबसे दूरदराज के गांवों में शांति और प्रेम का संदेश फैलाता है। उन्होंने तेजी से लोकप्रियता हासिल करते हुए दुनिया के कई हिस्सों में पंजाबी लोक गीतों के प्रदर्शन किये।
उन्होंने 2,000 से भी अधिक गाने रिकॉर्ड किए जिनमें आसा सिंह मस्ताना, करनैल गिल, हरचरण ग्रेवाल, रंगीला जट्ट और दीदार संधू के साथ युगल शामिल थे। हालाँकि 1976 में अपने शिक्षक पति की मृत्यु के साथ ही उनका सहयोगी और जीवनसाथी समाप्त हो गया। लेकिन उन्होंने अपनी बेटी और अन्य छात्रों के साथ परिवार की रचनात्मक परंपरा को जारी रखा। उनकी बेटी, रुपिंदर कौर गुलेरिया जिसे डॉली गुलेरिया के नाम से जाना जाता है और पोती सुनैनी ने 1995 में एलपी, 'सुरिंदर कौर - द थ्री जेनरेशन' में युगल रिकॉर्ड किया था।
पुरस्कार और मान्यता
उन्हें 1984 में पंजाबी लोक संगीत के लिए भारत की राष्ट्रीय संगीत, नृत्य और रंगमंच अकादमी, संगीत नाटक अकादमी द्वारा संगीत नाटक अकादमी पुरस्कार प्राप्त हुआ। 2006 में पद्म श्री पुरस्कार से सम्मानित किया गया था। 2002 में सुरिन्दर को कला में उनके योगदान के लिए गुरु नानक देव विश्वविद्यालय से वर्ष 2002 में डॉक्टरेट की उपाधि से सम्मानित किया गया।
बीमारी और मृत्यु
सुरिन्दर अपने जीवन के आखिरी पड़ाव के दौरान अपनी मिट्टी के करीब जाना चाहती थी। इसलिए वह 2004 में पंचकुला में बस गईं जिसका उद्देश्य चंडीगढ़ के पास ज़ीरकपुर में एक घर बनाने का था। इसके बाद 22 दिसंबर 2005 को उन्हें दिल का दौरा पड़ा और उन्हें पंचकुला के जनरल अस्पताल में भर्ती कराया गया। हालांकि, बाद में वह ठीक हो गईं और व्यक्तिगत रूप से जनवरी 2006 में प्रतिष्ठित पद्म श्री पुरस्कार प्राप्त करने के लिए दिल्ली चली गईं। यह एक और बात है कि वह उन घटनाओं से परिचित थीं जिसके कारण पंजाबी संगीत में उनके अद्वितीय योगदान के बावजूद उन्हें ये पुरस्कार पाने में इतना लंबा समय लगा। लेकिन जब उन्हें यह पुरस्कार मिला तो वह दुखी थीं कि उसके लिए नामांकन हरियाणा से आया था, न कि पंजाब से जिसके लिए उन्होंने पाँच दशकों से अधिक समय तक अथक परिश्रम किया।
2006 में लंबी बीमारी ने उन्हें संयुक्त राज्य अमेरिका में इलाज कराने के लिए प्रेरित किया। 14 जून, 2006 को 77 साल की उम्र में न्यू जर्सी के एक अस्पताल में उनकी मृत्यु हो गई। उनकी तीन बेटियां हैं पंचकुला में रहने वाली गायिका डॉली गुलेरिया जो सबसे बड़ी हैं। बाक़ी दो नंदिनी सिंह और प्रमोद सिंह जग्गी हैं जो दोनों न्यू जर्सी में बस गईं। उनकी मृत्यु पर, भारत के प्रधान मंत्री, डॉ. मनमोहन सिंह ने उन्हें "पंजाब की कोकिला" के रूप में वर्णित किया और कहा, "मुझे उम्मीद है कि उनकी अमर आवाज अन्य कलाकारों को सही पंजाबी लोक संगीत परंपरा का अभ्यास करने के लिए प्रेरित करेगी"।
तेकिरडाग
तुर्की का एक प्रांत।
बणगांवतल्ला-गग०४, पौडी तहसील
बणगांवतल्ला-गग०४, पौडी तहसील में भारत के उत्तराखण्ड राज्य के अन्तर्गत गढ़वाल मण्डल के पौड़ी जिले का एक गाँव है।
बांग्लादेश का सिनेमा
बांग्ला सिनेमा जो ढाका, बांग्लादेश में स्थित बंगाली भाषा का फिल्म उद्योग है। यह अक्सर 1970 के दशक के आरंभ से एक महत्वपूर्ण फिल्म उद्योग रहा है और इसे अक्सर ढेलीवुड (बंगाली ঢালিউড) के रूप में जाना जाता है।
विजया निर्मला
विजया निर्मला एक भारतीय फिल्म अभिनेत्री, निर्माता और निर्देशक है, जो मुख्यतः तेलुगू सिनेमा में काम करतीं है। उन्होंने तेलुगू में 44 फिल्मों का निर्देशन किया है, और 2002 में, गिनीज बुक ऑफ रिकॉर्ड्स में प्रवेश किया था क्योंकि महिला निर्देशक ने फिल्मों की सबसे बड़ी संख्या निर्देशित की थी। 2008 में, तेलुगू सिनेमा में उनके योगदान के लिए उन्हें रघुपति वेंकैया पुरस्कार मिला।
व्यक्तिगत ज़िंदगी
विजया निर्मला का जन्म तमिलनाडु में हुआ था। उनके पिता ने फिल्म निर्माण में काम किया है। उनके एक बेटे नरेश भी हैं, जो पहले अभिनेता भी हैं, अपने पहले पति से तलाक देने के बाद, वह पहले से ही विवाहित होने वाले अभिनेता कृष्णा के साथ जुड़ना शुरू कर दिया था।
व्यवसाय
विजया निर्मला ग्यारह वर्ष की आयु में पांडुरंगा महात्म्य (1957) के साथ एक बाल कलाकार के रूप में सिनेमा में प्रवेश कर चुकी थी। 1964 में, उसने प्रेम नजीर के सामने अभिनय किया और उन्होंने मलयालम हिट भार्गवी निलयम के साथ अभिवादन किया। और 1967 में, उन्होंने पी। वेणु द्वारा उदयोस्थस्थ में प्रेम नजीर के साथ फिर से अभिनय किया। वह फिल्म रंगला रत्नम के माध्यम से तेलुगू उद्योग में शुरू हुई।
बालाजी टेलिफिल्म्स के पलेई कानाकू के साथ उनकी छोटी सी स्क्रीन पर पहली फिल्म थी इसके तुरंत बाद, उसने अपना खुद का विजया कृष्ण सिनेमा शुरू किया और 15 फिल्मों का उत्पादन किया। उन्होंने 3 लाख के बजट पर एक मलयालम फिल्म के साथ निर्देशक की शुरुआत की। उसने तेलुगू में मीना में निर्देशक की शुरुआत की और तेलुगू में 40 फिल्मों और प्रत्येक फिल्म को मलयालम (निर्देशक की पहली फिल्म) और तमिल (कुंगुमाचिमिज़) में निर्देशित किया। वर्तमान में अभिनेत्री निर्देशक हैदराबाद में स्थित है और पद्मलाय स्टूडियोज और पद्माला टेलीफ़िल्म्स लिमिटेड का प्रबंधन कर रहा है।
लम्बी-दुम घोरल
लम्बी-दुम घोरल (Long-tailed goral), जिसका वैज्ञानिक नाम नेमोरहेडस कौडाटस (Naemorhedus caudatus) है, उत्तरी और पूर्वी एशिया में पाया जाने वाली एक घोरल की जीववैज्ञानिक जाति है। यह विशेषकर रूस, चीन और कोरिया में मिलता है। इसकी भारत के अरुणाचल प्रदेश राज्य में भी उपस्थित होने की सूचना है लेकिन इसकी पुष्टि नहीं हो पाई है।
विंडोज़ फोन
विंडोज फोन (Windows Phone) माइक्रोसॉफ्ट कॉर्पोरेशन के द्वारा विकसित मोबाईल फोन है जिसमें विंडोज प्रणाली चलती है।
प्रकाश कौर
प्रकाश कौर (ਪ੍ਰਕਾਸ਼ ਕੌਰ; 19 सितंबर 1919 - 2 नवंबर 1982) पंजाबी गायिका थीं। उन्होंने अधिकतर पंजाबी लोक गीत गाए, जहां उन्हें अपनी बहन सुरिन्दर कौर के साथ शैली को आगे बढ़ाने और लोकप्रिय बनाने का श्रेय दिया जाता है। साथ ही प्रकाश कौर ने अनेक पश्तू लोक गीत भी गाए हैं।
प्रारंभिक जीवन
कौर का जन्म लाहौर में पंजाबी-सिख परिवार में हुआ था, जो उस समय ब्रिटिश भारत का हिस्सा था। वह सुरिन्दर कौर की बड़ी बहन हैं, जो कि प्रसिद्ध पंजाबी गायक-गीतकार हैं।
कैरियर
कौर ने 1941 में 'पेशावर रेडियो' पर लाइव प्रदर्शन के साथ अपनी पेशेवर शुरुआत की। फिर 31 अगस्त 1943 को उन्होंने और उनकी छोटी बहन सुरिन्दर कौर ने एचएमवीलेबेल के लिए अपनी पहला युगल गीत, "मावन 'ते ढीन रल बालियान" रिकॉर्ड किया और भारतीय उपमहाद्वीप में सुपरस्टार के रूप में उभरी।
खुम्जुङ
खुम्जुङ नेपाल के पूर्वांचल विकास क्षेत्र के सगरमाथा अंचल, सोलुखुम्बु जिला में स्थित गाँव विकास समिति है। यह सगरमाथा राष्ट्रीय उद्यान के खुम्बु क्षेत्र में स्थित हैं। यह गाँव समुद्र तल से ३,७९० मीटर की ऊँचाई पर और खुम्बिला पर्वत के निकट स्थित है।
खुम्जुङ के एक मठ में एक कथित यति खोपड़ी मौजूद हैं। इस गाँव में इंटरनेट और दूरभाष जैसी आधुनिक व्यवस्था उपलब्ध हैं।
१९९१ में इस गाँव की जनसंख्या १८०९ थी। खुम्जुङ विद्यालय १९६१ में एडमंड हिलेरी के हिमालयन संस्था द्वारा बनाया गया था। दो कक्षाओं से शुरू हुई इस विद्यालय में अब प्राथमिक एवं माध्यमिक के लगभग ३५० छात्र पढ़ते हैं।
आकाशभैरव
आकाशभैरव एक भैरव हैं जिन्हें नेपाल के इतिहास में राजा यलम्बर भी कहते हैं। महाभारत में उन्हें बर्बरीक कहा गया है।
आकाशभैरवकल्प
इस ग्रन्थ में अध्याय हैं-
१. उत्साहप्रक्रम
२. यजनविधि
३. उत्साहयजन
४. उत्साहाभिषेकविधि
५. मन्त्रयन्त्रप्रक्रम
६. चित्रमालामन्त्र
७. वश्याकर्षणप्रयोग
९. स्तम्भविद्वेषप्रयोग
१०. उच्चाटननिग्रहप्रयोग
११. भोगप्रद
१२. आशुतार्क्ष्यविधि
१३. आशुगारुडप्रयोग
१४. आशुगारुडकवच
१५. शिष्याचारविधि
१७. शरभेशाष्टकस्तोत्रमन्त्र
१८. <मालामन्त्र>
१९. <निग्रहप्रयोग>
२०. <होमप्रभेदप्रयोग>
२१. <(बिना नाम का)>
२२. रक्षाभिषेखविधि
२३. बलिविधान
२४. <सदाचारविधि>
२५. मायाप्रयोगविधि
२६. आचारविधि
२७. मातृकावर्णन
२८. भद्रकालीविधि
२९. औषधविधि
३०. शूलिनीदुर्गाकल्पन
३१. शूलिनीविधि
३२. वीरभद्रकल्प
३३. जगत्क्षोभण<मालामन्त्र>
३४. <भैरवप्रयोग>
३५. बलिविधि
३६. क्षेत्रपालविधि
३७. वडवानलभैरवविधि
३८. दिक्पालविधि
४०. मृत्युविधि
४२. मन्मथप्रयोग
४३. चामुण्डाविधि
४४. मोहिनीविधि
४५. द्राविणीप्रयोग
४६. शब्दाकर्षिणीप्रयोग
४७. भाषासरस्वतीमन्त्रप्रयोग
४८. महालक्ष्मीप्रयोग
४९. मायाविधि
५१. महाशास्ताविधि
५२. संक्षोभिणीविधि
५३. धूमावतीविधि
५४. धूमावतीप्रयोग
५५. नद्युत्तारणविधि
५६. चित्रविद्याविधि
५७. देशिकस्तोत्र
५८. दुःखस्वप्ननाशनमन्त्रविधि
५९. पाशविमोचन
६०. गणपतिविधि
६१. औषधमन्त्रविधि
६२. मूलिकाविधि
६३. कालमन्त्रविधि
६४. षण्मुखमन्त्रविधि
६५. भैरवविधि
६६. त्वरिताविधि
६८. वडवानलभैरवप्रयोग
६९. ब्राह्मीविधि
७०. माहेश्वरीविधि
७१. कौमारीविधि
——– ये अध्याय एक अन्य पाण्डुलिपि में हैं-
७२. वैष्णवीविधि
७३. वाराहीविधि
७४. नारसिंहीविधि
७५. इन्द्राणीविधि
७६. चामुण्डाविधि
७७. सालुवभुजंग
७८. शरभहृदय
७९. शरभाष्टोत्तरशत
८०. शरभसहस्रनाम
८१. शरभसालुवपक्षिराजकल्प
पाठक
यह एक ब्राह्मण उपनाम है पाठक वे कहलाते है जो कोई भी कहानी ,कविता ,लेख ,निबन्ध या अखबार पढ़ते है वे ही पाठक कहलाते हैं।
बहपुर गाँव, बीहता (पटना)
बहपुर बीहता, पटना, बिहार स्थित एक गाँव है।
बिनोद बिहारी वर्मा
बिनोद बिहारी वर्मा (१९३७ - २००३) मैथिली भाषा के साहित्यकार, मेडिकल चिकित्सक, एवं भारतीय सेना के अधिकारी थे। वे पन्जी के उत्कृष्ट संशोधन् के लिए जाने जाते हैं। उनकी रचना 'मैथिली कर्ण कायस्थक पांजिक् सर्वेक्षण्' जो मैथिली भाषा में प्रकाशित है, पुरातत्व पांजियों पर आधारित है। उनकी अन्य रचनाऐं निम्न वर्ग के लोगों की जीवनशैली को दर्शाति है जो बहुत ही मर्मस्पर्शी है। अपने जीवनकाल में उन्होंने भारतीय सेना में एक उच्च अधिकारी एवं चिकित्सक् और् सेवा निवृत्ति के उपरान्त डेन्टल कॉलेज में प्राचार्य के रूप में मह्त्वपूर्ण योगदान दिया। अपने काम को द्क्षता से निभाते हुए उन्होंने मैथिली साहित्य के क्षेत्र में भी अपना योगदान दिया। उनकी कुछ कृतियाँ,"मिथिला मिहिर" ऑर "कर्णामृत्" जैसी प्रसिद्ध पत्रिकाओं में प्रकाशित हुई हैं। उन्होंने अपनी पुस्तकॉ को स्वतन्त्र रूप से प्रकाशित किय। उनका उर्दू, संस्कृत, उड़िया, असमिया एवं बांगला जैसी प्रमु़ख भारतीय भाषाओं पर आधिपत्य था। वे तिरहुत (पुरानि मैथिली), असमिया, गुरमुखी, उड़िया और नेपाली लीपी के भी ज्ञाता थे।
प्रारम्भिक जीवन एवं शिक्षा
बिनोद बिहारी वर्मा का जन्म ३ दिसम्बर १९३७ को बिहार के दरभंगा जिले के बौऊर नामक स्थान पर एक मैथिल कर्ण कायस्थ के ज़मिन्दार परिवार में हुआ था। उनके पिता का नाम रामेश्व‍र लाल दास एवं माता का नाम योगमाया देवी था। उनके पिता एक स्वतन्त्रता सेनानी, प्रमुख गांधीवादी और समाजसेवी थे। उन्होंने गरीब एवं असहाय लोगों के उद्धार के लिए अनथक प्रयास किए। उन्होंने इन मानव मूल्यों को अपने बच्चों में भी सींचा। यही मानव मूल्य हमें डॉ॰ वर्मा के लेखन शैली में भी नज़र आती है। उनके पिता अपने भाई आनन्द किशोर लाल दास के साथ एक संयुक्त परिवार में रहते थे। डॉ॰ वर्मा नें अपनी प्राथमिक शिक्षा रसियारी गाँव में पूर्ण किया जो कमला बलान नदी के किनारे बसा हुआ है। अपने गाँव में उच्च शैक्षिक संस्थान के अभाव में वे दक्षिण बिहार (अब झारखण्ड) के विभिन्न प्रान्तों में अपने पिता और चाचा के साथ रहे और वहीं के विद्यालयों में शिक्षा अर्जित किया। इन इलाकों में उनके पिता एवं चाचा, बापू के अहिंसा और स्वावलम्बन जैसे सिध्दान्तो एवं आदर्शों का प्रचार किया करते थे और लोगों को देश की स्वतन्त्रता के प्रति प्रेरित किया करते थे। डॉ॰ वर्मा दक्षिण बिहार के आदिवासी इलाकों जैसे चायबासा, राँची, सिंहभूम में भी रहे। वहाँ रहते हुए उन्होंने वहाँ के गरीब लोगों के जीवनशैली को समझने का प्रयास किया। उन्होंने समाज के इस आर्थिक एवं जातीय व्यवस्था का बड़ी सूक्ष्मता से अध्ययन किया जो आगे चल कर हमें उनकी लेखन शैली में भी दिखती है, जहाँ पर उन्होंने इन स्थानीय लोगों के जीवन का बहुत ही सजीव चित्रण किया है। प्रारम्भिक दिनों में उन्होंने चायबासा के जिला स्कूल में विद्या-अध्ययन किया। उसके बाद राँची के सेंट जॉन मिशनरी स्कूल एवं मुज़फ्फरपुर के लंगटसिंह विश्वविद्यलय से शिक्षा अर्जित किया। तदुपरान्त १९६२ में दरभंगा मेडिकल कॉलेज से एम बी बी एस की उपाधि प्राप्त किया।
सैनिक जीवन
१९६२ में चीनी युद्ध के दौरान, डॉ॰ वर्मा ने भारतीय सेना में अपने कार्यकाली जीवन का प्रारम्भ किया। १९६३ में उन्हें आर्मी मेडिकल कोर (ए एम सी) में एक अधिकारी के रूप में कमिशन मिला। अपने कार्यकाली जीवन में उन्हें भारत के दूर दराज़ के इलाकों एवं सीमा से सटे हुए कई प्रान्तों में रहने का मौका मिला।
ले़खन
उनकी प्रमुख रचनाओं में मैथिल कर्ण कायस्थक पान्जिक सर्वेक्षण (शोध कार्य) है।
१६१६
1616 ग्रेगोरी कैलंडर का एक अधिवर्ष है।
लाल घोरल
लाल घोरल (Red goral), जिसका वैज्ञानिक नाम नेमोरहेडस बेलियाए (Naemorhedus baileyi) है, भारत, तिब्बत व बर्मा में पाया जाने वाली एक घोरल की जीववैज्ञानिक जाति है। यह पहाड़ी क्षेत्रों में 1,000 से 2,000 मीटर की ऊँचाई पर मिलता है।
2023 ओडिशा ट्रेन टक्कर
भारतीय राज्य ओडिशा में 2 जून 2023 को एक मालगाड़ी, 12841 कोरोमंडल एक्सप्रेस और 12864 बेंगलुरु-हावड़ा एसएफ एक्सप्रेस सहित तीन ट्रेनों की टक्कर हुई। इस घटना में कम से कम 280 लोगों की मौत हुई है और करीब 900 लोग घायल हुए हैं।  यह दुर्घटना भारत में अब तक की सबसे घातक रेल दुर्घटनाओं में से एक है।
दुर्घटना में कुल 288 लोग मारे गए और 1,175 अन्य घायल हुए। 1995 में फिरोजाबाद रेल दुर्घटना के बाद से यह भारत की सबसे घातक रेल दुर्घटना थी, और 2004 की श्रीलंका सूनामी ट्रेन दुर्घटना के बाद से दुनिया भर में सबसे घातक दुर्घटना थी।
दुर्घटना
स्थानीय समयानुसार लगभग 7 बजे (13:30 GMT) 2 जून 2023 को, पूर्वी राज्य ओडिशा में बालेश्वर ज़िले के बहानगा बाज़ार के पास हावड़ा-चेन्नई मेन लाइन पर दो यात्री ट्रेनें टकरा गईं, जिससे कम से कम 280 लोग मारे गए और 900 से अधिक अन्य घायल।  ऐसा माना जाता था कि पहली ट्रेन पटरी से उतर गई थी और इसके कुछ डिब्बे पलट गए और विपरीत ट्रैक में समाप्त हो गए, जहां वे दूसरी ट्रेन से टकरा गए थे। हादसे में एक मालगाड़ी भी चपेट में आ गई।